5. एक अधिवक्ता के रूप में मैंने गरीब लोगों के न्याय-व्यवस्था से जुड़े संघर्ष को बहुत करीब से देखा है।सामान्य नागरिकों को न्याय पालिका पर बहुत भरोसा होता है।फिर भी वे न्यायालय की चौखट पर जाने से बचना चाहते हैं।यह स्थिति बदलने की आवश्यकता है। यह बदलाव लाने की ज़िम्मेदारी हम सबकी है।हमें ऐसा बदलाव लाना है जिससे सभी को समय से न्याय मिले, न्याय प्रक्रिया में होने वाला खर्च कम हो, निर्णय की भाषा सामान्य आदमी की समझ में आए और महिलाओं तथा कमजोर वर्ग के लोगों को सुगमता से न्याय मिले।